VEDLEGG 3

**Til elever og foreldre som skal være med på samtalene under Fylkesmannens tilsyn med Lørenskog kommune/Fjellhamar skole høsten 2012**

Alle elevene har rett til et godt skolemiljø. Skolemiljøet skal fremme helsen, trivselen og læringen til elevene. Dette står i opplæringslovens kapittel 9a. Loven sier også at elevene skal oppleve trygghet og sosial tilhørighet. Retten til et godt miljø gjelder både det fysiske og det psykososiale miljøet. Det psykososiale miljøet er hvordan elevene har det seg imellom og i forhold til lærerne og andre ansatte på skolen.

Det står også i loven at skolen og skoleledelsen må arbeide aktivt for å skape et godt skolemiljø. Fylkesmannen skal undersøke hvordan skolene og skoleledelsen driver dette arbeidet.

Våren 2012 vil Fylkesmannen møte noen av elevene på Fjellhamar skole. Vi skal undersøke om skolen jobber aktivt for å sikre at elevene får et godt psykososialt miljø.

Vi vil gjerne høre hva skolen gjør for at elevene skal ha et godt skolemiljø, og på hvilken måte elevene er med på dette arbeidet. Andre ting som vi vil snakke med dere om, kan være:

* Hva som kjennetegner et godt psykososialt skolemiljø.
* Hvordan dere som elever/foreldre opplever skolemiljøet.
* Hvordan elevrådet, FAU og skolemiljøutvalget arbeider med dette temaet.
* Involvering i skolemiljøarbeid.
* Hvordan skolen informerer om viktige sider av det psykososiale skolemiljøet.

**Viktig!** I samtalen vil elevene ikke få spørsmål om de selv har vært utsatt for krenkende adferd eller mobbing. Tilsvarende gjelder for foreldrenes egne barn.

I tillegg til disse samtalene vil Fylkesmannen også intervjue noen lærere, assistenter og rektor.

Med hilsen

John Dietrichson

tilsynsleder